חוק ביטוח תאונות אישיות לתלמידים (תיקוני חקיקה), התשע"ו-2016
הצעת חוק פרטית, הכנסת ה-20
פורסם: ספר החוקים, חוברת 2567, עמ' 1083, 2016-07-27T00:00:00+03:00
החוק מסמיך את שר החינוך לקבוע, באישור ועדת החינוך, התרבות והספורט של הכנסת, את התשלום שייגבה מההורים בעד ביטוח תאונות אישיות, שיכלול דמי ביטוח אחידים ועמלה מרבית לסוכני הביטוח. כמו כן, נקבע מנגנון לעריכת מכרז פומבי משותף, לכלל הרשויות המקומיות, שייערך על ידי חברה משותפת שבעלי מניותיה הם רוב הרשויות המקומיות, וזאת לפי דמי הביטוח האחידים והעמלה המרבית שקבע שר החינוך כאמור לפני פרסום המכרז. מטרת עריכת המכרז המשותף לכלל הרשויות המקומיות היא לקדם את השוויון והאחידות בדמי הביטוח ובתנאיו, כך שלא ייווצרו פערים בין תלמידים הלומדים ברשויות שונות.